**Ministru kabineta rīkojuma projekta**

**“****Par naudas balvu piešķiršanu par izciliem sasniegumiem sportā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Sporta likuma 14.panta pirmā daļa un Ministru kabineta 2012.gada 3.janvāra noteikumu Nr.26 “Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi) 2.punkts.
2. Latvijas Nacionālās sporta padomes (turpmāk – Padome) 2015.gada 12.novembra sēdē Ministru kabinetam izteiktais priekšlikums (prot. Nr.4 4.§., 4.4.apakšpunkts) piešķirt naudas balvas par izciliem sasniegumiem sportā (par sportistu sasniegumiem 2014.gada nogalē un 2015.gadā).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Sporta likuma 14.panta pirmo daļu Latvijas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām Ministru kabinets var piešķirt naudas balvas par izciliem sasniegumiem sportā. Saskaņā ar Sporta likuma 9.panta trešās daļas 3.punktu Padome sniedz Ministru kabinetam priekšlikumus attiecībā uz naudas balvu piešķiršanu par izciliem sasniegumiem sportā. Ņemot vērā Padomes 2015.gada 12.marta sēdē Ministru kabinetam izteikto priekšlikumu (prot. Nr.2 8.§., 8.3.apakšpunkts), ar Ministru kabineta 2015.gada 26.marta rīkojumu Nr.159 „Par naudas balvu piešķiršanu par izciliem sasniegumiem sportā” tika piešķirtas naudas balvas par sportistu sasniegumiem bobslejā, skeletonā un kamaniņu sportā 2014./2015.gada sezonā. Padomes 2015.gada 12.novembra sēdē, izvērtējot Noteikumos noteiktā kārtībā Izglītības un zinātnes ministrijā saņemtos Sporta likumā noteiktā kārtībā atzīto sporta federāciju iesniegumus naudas balvu piešķiršanai par izciliem sasniegumiem pārējos sporta veidos 2014.gada nogalē un 2015.gadā, Ministru kabinetam tika izteikts priekšlikums piešķirt naudas balvas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām.  Saskaņā ar Noteikumu 2.punktu izglītības un zinātnes ministrs Padomes priekšlikumu par naudas balvu piešķiršanu iesniedz izskatīšanai Ministru kabinetā. Ievērojot minēto, Izglītības un zinātnes ministrija ir izstrādājusi Ministru kabineta rīkojuma projektu “Par naudas balvu piešķiršanu par izciliem sasniegumiem sportā” (turpmāk – Rīkojuma projekts), kurš paredz piešķirt naudas balvas par izciliem sasniegumiem 2014.gada nogalē un 2015.gadā, kā arī nosaka piešķirto naudas balvu izmaksu kārtību. Piešķiramās naudas balvas apmēra noteikšanai izmantota diferencēta pieeja – procentuālais apmērs no Noteikumos noteiktā maksimālā naudas balvas apmēra, piemērojot 2014.gada nogalē, kā arī 2015.gada martā par izciliem sasniegumiem sportā piešķirto naudas balvu procentuālo apmēru. Rīkojuma projektā atsevišķi ir norādīts maksājamā iedzīvotāju ienākuma nodokļa apmērs (likuma “Par iedzīvotāju ienākuma nodokli” 9.panta pirmās daļas 10.punkts), kas tiek ietverts ar naudas balvu apbalvojamai personai piešķiramajā naudas balvā. Tādejādi iedzīvotāju ienākuma nodokļa maksājums (23% no summas, kas pārsniedz 1423 *euro*) naudas balvas saņēmējam jāsedz pašam (no saņemtās naudas balvas). Tajos gadījumos, kad sportistu treneriem un sportistus apkalpojošajiem sporta darbiniekiem Rīkojuma projektā paredzētas vairākas naudas balvas (par vairāku sportistu sasniegumiem) un šo naudas balvu kopējā summa pārsniedz 1423 *euro*, iedzīvotāju ienākuma nodokļa apmērs aprēķināts no naudas balvu kopsummas un nodokļu nomaksai paredzētā naudas summa norādīta pie šai personai piešķiramās lielākās naudas balvas. Rīkojuma projekts paredz:1. saskaņā ar Sporta likuma 14.panta pirmo daļu, kā arī ievērojot Noteikumu 2.punktu, piešķirt naudas balvas par izciliem sasniegumiem sportā 2014.gada nogalē un 2015.gadā;
2. uzdevumu naudas balvas 100 000 *euro* apmērā izmaksāt no likumā „Par valsts budžetu 2015.gadam” Izglītības un zinātnes ministrijai pamatbudžeta apakšprogrammā 09.08.00 „Balvas par izciliem sasniegumiem sportā” iedalītajiem līdzekļiem;
3. uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai 300 000 *euro* (tai skaitā 22 283 *euro* nodokļu samaksai).
 |
| 3. | Cita informācija |  Rīkojuma projekts ir saistīts ar Izglītības un zinātnes ministrijas izstrādāto Ministru kabineta rīkojuma projektu „Par apropriācijas pārdali”, kurš citstarp paredz atbalstīt apropriācijas pārdali no Izglītības un zinātnes ministrijas 2015.gada budžeta apakšprogrammas 02.01.00 „Profesionālās izglītības programmu īstenošana” 100 000 *euro* apmērā uz Izglītības un zinātnes ministrijas budžeta apakšprogrammu 09.08.00 „Balvas par izciliem sasniegumiem sportā”. Ņemot vērā faktu, ka pilnā apmērā ar Rīkojuma projektu piešķiramās naudas balvas varēs izmaksāt tikai pēc minētās apropriācijas pārdales veikšanas, Izglītības un zinātnes ministrija ir izstrādājusi arī Ministru kabineta sēdes protokollēmuma projektu, kurš nosaka, ka Valsts kancelejai Ministru kabineta rīkojums sagatavojams parakstīšanai pēc tam, kad normatīvajos aktos noteiktā kārtībā ir veikta apropriācijas pārdale no Izglītības un zinātnes ministrijas 2015.gada budžeta apakšprogrammas 02.01.00 „Profesionālās izglītības programmu īstenošana” 100 000 *euro* apmērā uz Izglītības un zinātnes ministrijas budžeta apakšprogrammu 09.08.00 „Balvas par izciliem sasniegumiem sportā”. Rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** |  **300 000** | **0** | **0** | **0** |
| 2.1. valsts pamatbudžets | *0* |  *300 000* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **- 300 000** | **0** | **0** | **0** |
| 3.1. valsts pamatbudžets | *0* | *- 300 000* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  300 000 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Saskaņā ar Noteikumu 27.punktu naudas balvu izmaksai izmantojami Izglītības un zinātnes ministrijas apakšprogrammai „Balvas par izciliem sasniegumiem sportā” paredzētie valsts budžeta līdzekļi un citi valsts budžeta līdzekļi, ja par to pieņemts attiecīgs lēmums atbilstoši Likumam par budžetu un finanšu vadību. Rīkojuma projektā paredzētās naudas balvas 100 000 *euro* apmērā tiks izmaksātas no likumā „Par valsts budžetu 2015.gadam” Izglītības un zinātnes ministrijai pamatbudžeta apakšprogrammā 09.08.00 „Balvas par izciliem sasniegumiem sportā” iedalītajiem līdzekļiem (pēc attiecīgas apropriācijas pārdales no Izglītības un zinātnes ministrijas 2015.gada budžeta apakšprogrammas 02.01.00 „Profesionālās izglītības programmu īstenošana”), savukārt naudas balvas 300 000 *euro* apmērā tiks izmaksātas no Izglītības un zinātnes ministrijai piešķirtajiem līdzekļiem no valsts budžeta programmas 02.00.00 „Līdzekļi neparedzētiem gadījumiem”. Tādejādi kopumā naudas balvas tiks piešķirtas 400 000 *euro* apmērā. Maksājamā iedzīvotāju ienākuma nodokļa apmērs kopumā veido 22 283 *euro*. Informāciju par apropriācijas izmaiņām likuma par valsts budžetu attiecīgajam gadam pielikumā “Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) ministrija iesniegs Finanšu ministrijā pēc Ministru kabineta rīkojuma projekta pieņemšanas Ministru kabinetā. |

*Anotācijas II, IV, V, VI un VII sadaļa – Rīkojuma projekts šīs jomas neskar.*

Izglītības un zinātnes ministre Mārīte Seile

Valsts sekretāre Līga Lejiņa

17.11.2015. 12:45

1107

S.Roze

67047933, santa.roze@izm.gov.lv